CELEX: 62020TN0557
Language: mt
Date: 2020-09-01 00:00:00
Title: Kawża T-557/20: Rikors ippreżentat fl-1 ta’ Settembru 2020 – SRB vs KEPD

16.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 390/39
            
         
      Rikors ippreżentat fl-1 ta’ Settembru 2020 – SRB vs KEPD
      (Kawża T-557/20)
      (2020/C 390/56)
      Lingwa tal-kawża: l-Ingliż
      
         Partijiet
      
      
         Rikorrent: Bord Uniku ta’ Riżoluzzjoni (SRB) (rappreżentanti: H. Ehlers, M. Fernandez Ruperez, J. King, aġenti, H. Kamann, M. Braun u F. Louis, avukati)
      
         Konvenut: Il-Kontrollur Ewropew għall-Protezzjoni tad-Data (KEPD)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata; u
               
            
                  —
               
               
                  tikkundanna lill-konvenut ibati l-ispejjeż tal-proċeduri.
               
            
         Motivi u argumenti prinċipali
      
      Insostenn tar-rikors tiegħu, SRB tfittex l-annullament tad-deċiżjoni tal-KEPD tal-24 ta’ Ġunju 2020 taħt ir-referenzi tal-ilmenti tiegħu 2019-0947, 2019-0998, 2019-0999, 2019-1000 u 2019-1122, li ddeċidiet li s-SRB kiser l-Artikolu 15 tar-Regolament (UE) 2018/1725 (1).
      Insostenn tar-rikors tiegħu, l-SRB jinvoka żewġ motivi.
      L-ewwel motiv, li jallega li l-informazzjoni kondiviża mat-terz ma kinitx “data personali” fil-formulazzjoni u l-iskop tal-Artikolu 3(1) tar-Regolament (UE) 2018/1725.
      It-tieni motiv, li jallega li l-KEPD kiser id-dritt għal amministrazzjoni tajba skont l-Artikolu 41 tal-Karta tad-Drittijiet Fundamentali tal-Unjoni Ewropea billi ma żvelatx biżżejjed informazzjoni dwar l-ilmenti.
      
         (1)  Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU 2018, L 295, p. 39).